Napló - 1200.03.10

Reggel:

Catrina és Leon a Lordhoz igyekeznek, hogy megtudjanak valami pletykát a tegnapi eseményekről, amit elvileg Tiberius okozott a birtokon. Nem jártak sikerrel, néhány fegyveres nem engedte be Őket és nem is mondott nekik semmit.

Dél:

Catrina és Leon beszámol Reginának az eseményekről.

Éjjel:

Hatalmas viharra és egy sikoltásra ébred Ködvár. A zsaluk és ablakok darabokban, eső ömlik be az ablakokon. Tiberius, Rungun és Regina felfedezik, hogy Valgyimir szobájának ablakán valaki kirepül és egy enyhén derengő felhő formájában távozik Kelet felé. Vlagyimir sehol, szobája romokban. Ismerős karmolások szanaszét. Rungun meggyőzi a társaságot, hogy még most kövessék a nyomokat. Ki kell deríteni mi folyik itt.

A torony előtt a tömeget Catrina csitítja, majd szépen lassan oszlatja is. Tiberius, Rungun, Regina és a sántikáló Marió eldönti, hogy Ők négyen a felhő után erednek. Rungun azt mondta, hogy Ő tudja követni a Valgyimír szobájában érzett mágiát. Tiberius pedig felajánlja, hogy elviszi Rungunt a levegőben a felhő után, a többiek meg majd követik Őket a földön.

Tiberius és Rungun szédítő sebességgel elhagyja Ködvárat, a többiek a földön nem mozdulnak. Szerencsével megtalálják a derengő felhőt mielőtt egy barlangba bemenne. Leszállnak és Rungun bemegy a barlangba. A barlangban középen egy tábortűz, mellette edények. A tűz mögött egy magas hosszú ősz hajú ember. Előtte egy asztalon egy szétszabdalt hulla. A barlangban van még egy fekete "macskaszerű" farkas bezárva egy szűk ketrecbe, mellette egy ember méretű ketrec. Van még pár polc és íróasztal, meg valami hevenyészett ágy is. Rungun és Tiberius ijedten visszamegy Ködvárba, ahol elmondják, hogy megtalálták a Mamutot és a kutyáját, meg egy szeletelt hullát. Valgyimírt nem látták. Kis vitatkozás után eldöntik, hogy ki menjen a "tiszteletadó" akcióba. Ők négyen mennek. Tiberius megint elszállítja Őket. S elindulnak a barlang felé.

Útközben Rungun egyre idiótábbul viselkedik és hirtelen elkezd fennhangon varázsolni. Erre Regina egy sebes varázslattal megpróbálja megakadályozni. Sikerül is neki egy Rungun felett álló faággal fejbe vernie s így megszakítani a koncentrációját. De közben a megmozgatott fa törzse is recsegve kiszakad maga alá temetve Rungunt.

A kidőlt fa mögött egy szellem alak csóválja a fejét. Marió felismeri, és örömmel felkiált:

- Sze'va Valgyimír!

Miután Rungun kimászott a fa alól – szerencsére nem eset nagy baja – és Marióék felvilágosítják Valgyimír szellemét, hogy Ő már halott. Erre a szellem mérgesen elindul a barlang felé.

...  (folyt.köv.) ...